stanford-oval/wikipedia huggingface dataset:
סאנגיונג איסטנה
מאפיינים

דגם ה"סאנגיונג איסטנה" מבוסס על דגם "Mercedes-Benz MB100" (אנ') שייצרה יצרנית הרכב הגרמנית מרצדס-בנץ, בין השנים 1981-1996.
גוף קצר - אורך הדגם 4,890 מ"מ (9 מושבים, 12 מושבים)
גוף ארוך - אורך הדגם 5,340 מ"מ (15 מושבים).
4 חלונות צד (2 מימין, 2 משמאל) (בנוסף ל-2 חלונות צד בתא הנהג (1 מימין, 1 משמאל).
אופציה: 11 מושבים, סידור המושב הוא סידור עצמאי של 2-2-2-2-3 וניתן גם לסובב את המושב.
סידור של 9 מושבים: 2-3-4, בנוסף להסדר 2-2-2-3.
דלתות אחוריות - דלתות הזזה.
תמונות

"סאנגיונג איסטנה"
"סאנגיונג איסטנה"
"סאנגיונג איסטנה"
"סאנגיונג איסטנה"
"סאנגיונג איסטנה"
"סאנגיונג איסטנה"
"סאנגיונג איסטנה"
"סאנגיונג איסטנה" - אמבולנס של רשות "Fire & Disaster Headquarters" (צולם בסיאול)
"סאנגיונג איסטנה" - אמבולנס של רשות "Fire & Disaster Headquarters" (צולם בסיאול)
ראו גם

סאנגיונג
סאנגיונג קירון
סאנגיונג WZ
לקריאה נוספת

"סאנגיונג איסטנה" - תמונות (צולם בארגנטינה)
הערות שוליים

↑  "סאנגיונג איסטנה" auto.ria.com/car/ssangyong/istana
↑  "סאנגיונג איסטנה" בסדרות טלוויזיה וסרטים imcdb.org/vehicles_make-SsangYong_model-Istana
↑  "סאנגיונג איסטנה" bcarparts.com/ssangyong-istana-mercedes-benz
סיס

ערך זה עוסק בסוג של עופות. אם התכוונתם למשמעות אחרת, ראו .
| סיס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
תת־סדרה:: תרופודה
משפחה:: סיסיים
סוג:: סיס
שם מדעי
 Apus ‏סקופולי, 1777

סיס (שם מדעי: Apus) הוא סוג של עוף ממשפחת הסיסיים שבסדרת הסיסאים. עוף זה מיוחד עקב יכולתו לעופף במשך ימים רבים מבלי לנחות. מיני סיסים רבים ניזונים כשתוך כדי תעופה במהירות גבוהה, הם בולעים חרקים קטנים.
מינים

אל הסוג משתייכים המינים הבאים:
סיס שחור-שת (Apus acuticauda)
סיס גליל (Apus affinis), המצוי בישראל
סיס אלכסנדר (Apus alexandri)
סיס החומות (Apus apus), המצוי בישראל
סיס אפריקאי (Apus barbatus)
סיס בייטס (Apus batesi)
סיס פורבס ווטסון (Apus berliozi)
סיס ברדפילד (Apus bradfieldi)
סיס צר-שת (Apus caffer), מין שמקנן ביבשת אפריקה אך מקייץ באירופה
סיס הורוס (Apus horus)
סיס הרים (Apus melba) מצוי גם בישראל
סיס ניאנזה (Apus niansae)
סיס הבית (Apus nipalensis)
סיס פסיפי (Apus pacificus), המקנן באסיה ומזדמן לעיתים לבריטניה ולנורווגיה
סיס חיוור (Apus pallidus), חולף מצוי בישראל
סיס קנרי (Apus unicolor), הדוגר באיים הקנריים
סיידקיק (סדרת טלוויזיה)

| --- | --- |

כרזת הסדרה
 סוגה:  אנימציה, קומדיה, פעולה, פנטזיה, הרפתקאות
 יוצרים:  טוד קאופמן וג'ואי סו
 בימוי:  ג'ואי סו (עונות 1 ו-2), קרי סרג'נט (עונות 2 ו-3)
 מדבבים:  מיקלוס פרלוס, כריסטיאן פוטנצה, דניס אוליבר, סטפני אן מילס, רון פרדו, טוני דניאלס
 מדבבים בעברית:  איטן גרינברג, לירון לב, שירה נאור, מאי יעקובסון, מיכה אוזין סליאן, אלדד פריבס, שמחה ברבירו, סער בדישי, יהונתן מגון, נורית בנאי קורן, אורלי קטן, יובל סגל, אלי לולאי, עדן גמליאל, דור סרוגו, גלעד קלטר
 פסקול:  ויליאם קווין אנדרסון
 ארץ מקור:  קנדה קנדה
 שפות:  אנגלית (דובבה לשפות נוספות, ביניהן עברית)
 מספר עונות:  3
 מספר פרקים:  52
 הפקה
 מפיק:  מיכאל דקסי
 מפיקים בפועל:  ג'ואי סו, טוד קאופמן, דאג מרפי (עונות 1 ו-2), קולין בוהם (עונה 3), איירין וייבל (עונה 3)
 חברת הפקה:  Nelvana
 מוזיקה:  דון ברייטהאופט, אנתוני ונדרבורג
 אורך פרק:  22 דקות
 שידור
 רשת שידור:  ערוץ YTV
 רשת שידור בישראל:  ערוץ הילדים
 פורמט (תמונה):  (1080i (16:9 HDTV
 פורמט (קול):  דולבי דיגיטל
 תקופת שידור מקורית:  3 בספטמבר 2010 – 14 בספטמבר 2013
 תקופת שידור בישראל:  2011 – 2013
 קישורים חיצוניים
 אתר רשמי
 דף התוכנית ב-IMDb
סיידקיק (באנגלית: Sidekick) היא סדרת הנפשה קנדית, מסוגת קומדיה, פעולה, פנטזיה והרפתקאות, שנוצרה על ידי טוד קאופמן וג'ואי סו והופקה על ידי Nelvana. הסדרה שודרה במקור בקנדה בערוץ YTV, החל מ-3 בספטמבר 2010 עד 14 בספטמבר 2013. בישראל הסדרה שודרה בדיבוב עברי בערוץ הילדים החל משנת 2011 עד שנת 2013. לסדרה הופקו שלוש עונות ו-52 פרקים שאורכם כ-22 דקות, כאשר כל פרק מורכב משני פרקים משניים שכל אחד מהם באורך של 11 דקות.
עלילה

הסדרה עוסקת בילד יתום בשם אריק, חברו הטוב טרבור ושתי חברותיהם הבנות, ואנה וקיטי, שמתאמנים ולומדים להיות עוזרי גיבורי-על בבית הספר לגיבורי-על שנמצא בעיר הקנדית הדמיונית ספליצבורו (המבוססת על סקרבורו בטורונטו). תוך כדי ההתמודדות עם האימונים האינטנסיביים בשביל להיות עוזר גיבור-על, אריק צריך להתמודד גם עם האפוטרופוס הקפדן שלו מוח-מקסום, המורה הרגזן שלו פרופסור פמפלמוס, מאסטר זוקס הנבל ועליו גם לשמור בסוד את היעלמותו של גיבור העל המנטור שלו מהעיר, מקסום-מן.
דמויות > דמויות ראשיות

אריק נידלס (איטן גרינברג/מיקלוס פרלוס) - אריק הוא ילד אנגלי קנדי יתום בן 13, שאומץ להיות עוזר גיבור-על של מקסום-מן, גיבור העל הגדול ביותר בכל הזמנים (לפני שהוא נעלם). הוא גדל בבית יתומים מכיוון שלא ידוע מי הם הוריו, ואומץ על ידי מוח-מקסום. הוא מחבב מאוד את ואנה, אך מאוחר יותר נראה שהוא מתאהב במנדי. הוא וטרבור מסתבכים הרבה פעמים בצרות ואין להם היגיון בריא. כתוצאה מכך, הוא וחבריו נאלצים לעיתים קרובות לנקות ולתקן את הבלגן שהם יצרו. בזמן שמקסום-מן נעדר, אריק צריך לבצע את כל משימותיו ההרואיות כדי להבטיח שהציבור יהיה בטוח ויחשוב שמקסום-מן עדיין בתפקיד. אך אין לאריק שום כוחות או ניסיון בלהילחם ולהתגבר על איומי הרשע שמקסום-מן נהג להתמודד עמם. למרבה מזלו, חבריו הטובים עוזרים לו ומעניקים לו עצות טובות כיצד להתמודד עם מצבים כאלה.
טרבור טראבלמייר (לירון לב/כריסטיאן פוטנצה) - ילד צרפתי קנדי בן 14 והחבר הטוב ביותר של אריק. הוא שותף לתעלולים שלהם וגם תמיד מותח את אריק בכל מיני קונצים. אביו הוא מאסטר זוקס, אבל הוא וכל האחרים לחלוטין לא מודעים לכך. בדומה לאריק, הוא יודע שמקסום-מן נעדר ועוזר לו לשמור את זה בסוד מהציבור כדי לא להסתכן בבהלה המונית במקרה שזה יתברר.
קיטי קו (מאי יעקובסון/דניס אוליבר) - קיטי היא ילדה סינית קנדית בת 11. למרות היותה קטנה מהם, נותנת לשאר חברי הקבוצה עצות, טובה גם בתיקון דברים ובעלת ידע בפצחנות. היא מחבבת מאוד את אריק ויש לה קצת אובססיה כלפיו. נחשף כי היה לה מצב של שתי רגליים שמאליות וכי גם היא יתומה כמו אריק. בניגוד לאריק וטרבור, היא לא מודעת לכך שמקסום-מן נעדר והיא המומה ומבוהלת רק מהמחשבה על האפשרות הזאת.
ואנה גלאמה (שירה נאור/סטפני אן מילס) - ואנה היא ילדה פורטוגזית קנדית בת 12. היא שאפתנית מאוד ולא מתרשמת בקלות. לעיתים קרובות היא מענה את אריק ושונאת אותו ללא סיבה הנראית לעין. למרות זאת, אריק מחבב אותה מאוד, ומתעלם מאופייה האנוכי והסנובי. כמו קיטי, גם היא לא מודעת לכך שמקסום-מן נעדר והמומה ומבוהלת מהמחשבה על כך.
מוח-מקסום (מיכה אוזין סליאן/טוני דניאלס) - האפוטרופוס של אריק בגלל העובדה שמקסום-מן נעדר. הוא מחשב עם גאדג'טים רבים ושימש כעוזרו של מקסום-מן לפני היעלמותו. הוא מקפיד על ביצוע בדיוק לפי הכללים, דואג על שמירת הניקיון באחוזה ומדבר במבטא הודי.
מקסום-מן (סער בדישי/רון פרדו) - גיבור העל האהוב על אריק, שהוא העוזר הנאמן שלו. כוחותיו הם דמויי הכוחות של סופרמן. אחרי שהוא נעלם, אריק ומוח-מקסום עושים הכל כדי שזה ייראה כאילו הוא מעולם לא עזב. נראה שמקסום-מן גרם תמיד לאויביו להפוך להיות אויבים במקרה בלבד.
דמויות > דמויות חוזרות

מר מרטין טראבלמייר/מאסטר זוקס (שמחה ברבירו/סקוט מק'קורד, רון רובין) - אביו של טרבור. כל מה שהוא רוצה זה מה שהטוב ביותר עבור טרבור ושיהיה ילד טוב, וזו הסיבה שטרבור לא יכול לסבול אותו. הוא מנסה להישאר רגוע בגלל מצבו הקצר. הפעם היחידה שטרבור מחבב אותו היא כשהוא מתרגז. עם זאת, כאשר טרבור לא מסתכל, אביו הופך לנבל העל המכונה מאסטר זוקס. הוא האנטגוניסט הראשי של הסדרה והוא גם האויב המושבע של מקסום-מן.
פרופסור פמפלמוס (אלדד פריבס/אלכס נוסבאום)- המנהל האכזרי של בית הספר לגיבורי-על והמורה הרגזן של אריק. פמפלמוס משליט משמעת באופן מחמיר ומנהל את בית ספרו כאילו היה בית כלא. לטענתו, הוא הקדיש את חייו להפיכת תלמידים חסרי ערך לעוזרים חסרי ערך.
ילד סופר-חביב (יהונתן מגון/רון פדרסון) - הוא היה העוזר של מקסום-מן בימים עברו, שנראה לעיתים קרובות בסרטי האימונים של מקסום-מן המשודרים בבית הספר לגיבורי על. בעודו עוזר גיבור-על, נראה היה שתפקידו העיקרי היה לבצע מטלות סביב האחוזה. כעת הוא השרת בבית הספר לגיבורי על.
מנדי סטרקשן - תלמידה איטלקית-איראנית קנדית בבית הספר לגיבורי העל, ומושא האהבה החדש של אריק. יש לה מגפיים סייסמיים העלולים לגרום לרעידות ברצפה בכל פעם שהיא נופלת. היא גבוהה בפער גדול מהילדים האחרים, ככל הנראה כי היא מבוגרת מהם. היא מחבבת את אריק, וזו הסיבה שקיטי בעבר שנאה אותה.
אלן מדהים - אלן הוא תלמיד היספני קנדי יפה תואר הפופולרי בקרב התלמידות. אף על פי שנראה כי הוא מתנהג בנחמדות ואדיבות, יש לו שנאה עצומה כלפי אריק והוא נרקיסיסט שיעשה הכל כדי להיות המצליח ביותר מכולם בכל דבר, במיוחד יותר מאריק.
רות'לס - תלמיד קשוח בבית הספר לגיבורי על שנראה שהוא בריון, בייחוד כשהוא מענה את אריק בגלל העובדה שלקח את שמו בתור עוזר גיבור על. הוא נהיה נחמד אליו לאחר שאריק הביס אותו בקרב DJ. הוא היה פופולרי בקרב התלמידים בזכות המוזיקה שלו.
ראש העיר "סוויפט" סוויפטי - ראש העיר הבכיר של ספליצבורו, שאיפתו הגדולה היא לראות את מקסום-מן, מה שקרה פעם אחת באחד הפרקים. כפי שמוצג באחד הפרקים, הוא מתעב את גיבור העל סטטיק קלינט.
גברת נידלס (ידועה בתור מקסום-מאם) - אמו של מקסום-מן. היא קשוחה כמו בנה, וביקרה את אריק וטיפלה בו מספר פעמים באחוזת מקסום. יש לה סלידה קשה ממאסטר זוקס. אריק התחזה אליה באחד הפרקים כדי לחשוף את מקסום-מן המתחזה.
מלווין נידלס (ידוע בתור מקסום מל) - אחיו הגדול של מקסום-מן. הוא קשוח כמו אחיו וביקר פעם אחת באחוזת מקסום. יש לו עוזר בשם מאוס בוי.
ג'ושוע סיידבורנס - כוכב קולנוע שקיטי אובססיבית לגביו. הוא מבקר בספליצבורו כדי לשחק בסרטים הקרובים.
אופוסום-מן - גיבור-על נוסף בספליצבורו שהוא פרודיה על באטמן ושואף שהפושעים ישחקו את עצמם כמתים כמו שאופוסומים אמיתיים עושים. העוזר שלו הוא בוי ורמין.
בוי ורמין - חברו הוותיק של אריק מבית היתומים ועוזר גיבור העל של אופוסום-מן. הוא לבוש כמכרסם שהוא פרודיה על רובין ותמיד מסייע לאופוסום-מן. שמו האמיתי הוא גלן.
שידור

הסדרה שודרה במספר ערוצים במדינות ברחבי העולם. היא שודרה לראשונה בקנדה בערוץ YTV, החל מ-3 בספטמבר 2010 עד 14 בספטמבר 2013. היא שודרה בין היתר בארצות הברית בערוצים קרטון נטוורק ו-Qubo. בישראל הסדרה שודרה בדיבוב לעברית בערוץ הילדים בין השנים 2011 עד 2013, שנעשה באולפני דאבי דאב בהפקת ענבר שטגר עזרא ובביום שרון בורגאוקר.
שידור > סקירת הסדרה

| עונה | עונה | פרקים | פרקים | שודרה לראשונה (קנדה)> הפרק הראשון | שודרה לראשונה (קנדה)> הפרק האחרון |
| --- | --- | --- | --- | --- | --- |
|  | 1 | 26 | 26 | 3 בספטמבר 2010 | 19 בפברואר 2011 |
|  | 2 | 14 | 14 | 8 באוקטובר 2011 | 14 באפריל 2012 |
|  | 3 | 12 | 12 | 1 ביוני 2013 | 14 בספטמבר 2013 |
ראו גם

אקדמיית הגיבורים שלי - מאנגה של קחי הוריקושי עם עלילה דומה.
סאבסיקס

| --- | --- |
 מוקד פעילות:  הרצליה, ישראל
 תקופת הפעילות:  מ-1999
 סוגה:  אלקטרוניקה, טראנס, דאנס
 חברת תקליטים:  HOMMEGA
 
סאבסיקס (באנגלית: Sub6) הוא הרכב טראנס ומוזיקה אלקטרונית ישראלי הפועל משנת 1999. הסגנון המוזיקלי של ההרכב ייחודי בשילוב של שירה ומרכיבים של מוזיקה שחורה ומוזיקת פופ, לתוך מוזיקת הטראנס. חברי ההרכב הם האחים גולן אהרוני (יליד 1973) ואוהד אהרוני (יליד 1980). שניהם מוזיקאים, נגנים ומפיקים, בוגרי בית הספר למוזיקה "סאונד" בתל אביב.
סגנון מוזיקלי והשפעות

"סאבסיקס" נחשבים בסגנונם כטראנס פסיכדלי של מועדונים, אך הוא נתפס כמתאים גם לשמיעה ביתית. מלבד המרכיבים הטיפוסיים של טראנס וטכנו, ישנה במוזיקה של ההרכב נוכחות משמעותית של שירה ואפקט ווקודר, וחלק מהקטעים כוללים מרכיבים המאפיינים מוזיקת פופ, מוזיקה שחורה ודאב-רגאי. בין השאר נכתב עליהם ש"הסגנון של סאבסיקס חסר הגדרה מחד, ועוטף בתוכו שלל הגדרות מאידך. אולי הדרך הטובה להגדיר סגנון כה ייחודי הוא במילה השמורה בדרך כלל לג'אז או מטאל – פיוז'ן. היתוך יחיד במינו, שמשלב עבודת סאונד מרהיבה". באתר המוזיקה האמריקני RegenMag נכתב על סאבסיקס: "השימוש של הלהקה בקולות בתוך מוזיקת הטראנס שונה מרוב הקטעים שיוצאים לאור בתחום זה, ויכול לסחוף קהל שנע בין סגנונות הטראנס, ההאוס ואפילו הפופ". העובדה שהסגנון של הלהקה פונה לקהל רחב יותר גררה ביקורת ממעריצי טראנס ותיקים על תרומת ההרכב להתמסחרות הז'אנר.
במוזיקה של סאבסיקס ניכרת השפעה מהלהקות לפטפילד וקראפטוורק.
התפתחות ההרכב

בשנת 2002 הוציא ההרכב את הקטע הראשון שלו, "To Experience", באוסף של חברת התקליטים הום-מגה, המפיקה תקליטי טראנס ישראליים. באותה תקופה חתם ההרכב בחברת התקליטים והחל לעבוד על אלבום הבכורה שלו.
בשנת 2003 ההרכב שיתף פעולה עם הזמרת הבריטית מישל אדמסון, ויצר את הקטע "Rahe'ya", קטע טראנס בשילוב שירה בסגנון פופ – דבר שהיה לא מקובל במוזיקת הטראנס הפסיכדלי. הקטע נוגן על ידי תקליטני טראנס רבים, וזכה לפרויקט רמיקסים "Rahe'ya – The Remixes" שבו השתתפו בין השאר אמן הטראנס שאנטי מאטקין והמפיק הישראלי יונתן דגן (ג'יי ויוז).
אלבומם הראשון של סאבסיקס, "Who needs love songs" יצא בחברת "הום-מגה" ביוני 2004, וזכה לביקורות חיוביות. האלבום בתואר "אלבום השנה" לשנת 2004 של המגזין "דיג'יי העיר" הישראלי. באלבום התקיים עוד שיתוף פעולה עם מישל אדמסון בשיר שכתבה, "Seventh son". בשיר התארח ג'ה נתן הישראלי, שגם השתתף בהופעות עם ההרכב בשנת 2005. השיר יצא באוספים רבים, בין השאר גם באוסף פופ של חברת "Warner music" ביפן. גם שיר זה זכה לפרויקט רמיקסים שיצא ב-2005 – "Seventh son - The remixes" . פרויקט זה התבסס על פרוגרסיב טראנס, ונטלו בו חלק בין השאר האמנים Ticon ו-Freq.
בשנת 2006 עבד ההרכב עם היוצר שי שלו על הפרויקט הישראלי "מקרוני פבריקה". בשנת 2007 יצא האלבום של מקרוני, "כל התשובות נכונות", שבו השתתפו גם היוצרים יונתן דגן, פאניק (ניק לניאדו), ואמן האלקטרו-האוס רן שני.
בשנת 2007 הוציא ההרכב מיני-אלבום שנקרא "Saved EP" ובו חמישה קטעים חדשים, שבאחד מהם שיתפו פעולה עם אסטריקס.
בין השנים 2001–2008 יצאו לאור קטעים של סאבסיקס גם באוספים של חברות התקליטים "Hit Mania" ,"Ministry of sound" ו-"TIP" בבריטניה, וכן "Solstice" ביפן. הקטעים המוזיקליים של סאבסיקס זכו לרמיקסים רבים, בין השאר של ההרכבים GMS, "Wrecked machines", Psysex", "Shanti", "Pixel".
בשנת 2009 ו 2011 הוציא ההרכב EP ואילו בשנת 2014 הוציא שני סינגלים.
הופעות

סאבסיקס מופיעים במועדונים ובפסטיבלים של טראנס ומוזיקה אלקטרונית בארץ ובעולם. האירועים הבולטים בהם הופיעו הם "Voov Experience" בגרמניה, "Arvika Festival" בשוודיה, "Rio E-music" בברזיל, "Earthcore Global Carnival" באוסטרליה, "Brixton Academy" באנגליה, ו-"Ageha club" ביפן.
דיסקוגרפיה

Rahe'ya Remixes (EP) - 2004 (עם מישל אדמסון)
Who Needs Love Songs (Studio Album) - 2004
7th Son Remixes (EP) - 2005
Saved (EP) - 2007
2009 - Imagination (EP)
2010 - Free Faller (Unofficial EP)
2011 - This Ain't No Disco (EP)
2014 - Droid Save The Queen - Zyce Rmx (Single)
2014 - Judah Six (Single)
הערות שוליים

1 2  ליאור אבידב, סאב 6: נמצאים בטופ, באתר ynet, 21 ביוני 2004
↑  ג'ז פורת, Sub6 - Who Needs Love Songs, כתבה באתר המוזיקה האמריקני RegenMag
| --- | --- |
בקרת זהויות :  MusicBrainz: bd1ee510-8e0d-487f-9546-0203468bc924
סלולרי (ספר)

| --- | --- |

 מידע כללי
 מאת:  סטיבן קינג
 שפת המקור:  אנגלית
 סוגה:  אימה
 מקום התרחשות:  בוסטון 
 הוצאה
 הוצאה:  צ'ארלס סקריבנר ובניו 
 תאריך הוצאה:  2006
 מספר עמודים:  350
 קישורים חיצוניים
 הספרייה הלאומית:  002525284
 
סלולרי (באנגלית: Cell), הוא ספר אימה אפוקליפטי מאת סטיבן קינג, שנכתב בשנים 2004–2005 והוצא לאור בעברית בשנת 2006.
בספר מסופר על אמן צעיר מניו-אינגלנד שמנסה להתאחד עם בנו לאחר שפעימה מועברת דרך הרשת הסלולרית, וגורמת לאנשים להפוך לזומבים בעלי יכולות טלפתיות.
בשנת 2016 הספר עובד לסרט קולנוע באותו שם בכיכובם של ג'ון קיוזאק וסמואל ל. ג'קסון.
סאבנאוטיקה: מתחת לאפס

| --- | --- |

 כללי
 תאריך הוצאה:  14 במאי 2021
 סוגה:  משחק פעולה-הרפתקאות, משחקי הישרדות
 פיתוח:  Unknown Worlds Entertainment
 הוצאה לאור:  Unknown Worlds Entertainment 
 ארץ מקור:  ארצות הברית 
 שפות:  אנגלית 
 סדרה:  סאבנאוטיקה 
 דרישות תוכנה
 מנוע משחק:  יוניטי 
 מצבי משחק:  משחק וידאו למשתתף יחיד 
 פלטפורמות:  Microsoft Windows, פלייסטיישן 4, Xbox Series X ו-Series S, פלייסטיישן 5, נינטנדו סוויץ', macOS, Xbox One 
 המשחק הקודם:  סאבנאוטיקה
 המשחק הבא:  Subnautica 3 
 אתר רשמי
 
סאבנאוטיקה: מתחת לאפס (באנגלית: Subnautica: Below Zero) הוא משחק וידאו בעולם פתוח, מסוגת אקשן, הרפתקה והישרדות שפותח ופורסם על ידי "Unknown Worlds Entertainment". זהו ההמשך למשחק סאבנאוטיקה מ-2018.
המשחק יצא לאור לגישה מוקדמת דרך סטים וחנות המשחקים של אפיק גיימס בינואר 2019 והמשחק יצא לאור ב-Xbox One, Microsoft Windows, פלייסטיישן 4, פלייסטיישן 5, Nintendo Switch, MacOS וXbox Series X/S ב-14 במאי 2021.
משחקיות

סאבנאוטיקה הוא משחק המתרחש בסביבת עולם פתוח ומשוחק מנקודת מבט של גוף ראשון על כוכב שרובו אוקיינוס בשם 4546B. המטרה העיקרית של המשחק היא לחקור את האוקיינוס ולשרוד את הסכנות שבו, תוך השגת חפצים וחומרים והגעה למקומות במפה, לשם התקדמות העלילה. השחקן יכול לאסוף משאבים מהעולם ולבנות בעזרתם כלים בסיסיים וכלי שיט שמסייעים לו להתקדם. השחקן צריך גם לקיים אינטראקציה עם עולם החי שנמצא על כוכב הלכת.
לכל אחד מהכלים, הציוד והבסיסים שהוא בונה יש מתכון משלו וחלק מהמרכיבים של חלק מהדברים ניתן למצוא רק באזורים המרוחקים והעמוקים של עולם המשחק. בתוך הבסיס, השחקן יכול ליצור בבסיסו דברים כמו מיטה ומכונת קפה אך הם אמצעים קוסמטיים בלבד שלא משמשים להתקדמות במשחק מכיוון שהמשחק אינו עוקב אחרי דברים כמו עייפות. השחקן לומד מתכונים חדשים על ידי סריקת פיסות טכנולוגיה או שחזור תיבות נתונים, הפזורות ברחבי עולם המשחק. לצד חומרי גלם, מציאת מתכוני יצירה חדשים היא סיבה מרכזית לחקור.
בדרך כלל, המשחק דורש מהשחקן לבקר באזורים יותר ויותר עמוקים של העולם כדי למצוא חומרים נדירים וטכנולוגיה ייחודית. הבעיה העיקרית בלגשת לאזורים העמוקים ביותר היא קיבולת החמצן המצומצמת. עם פתיחת העולם ובתחילת המשחק, השחקן יכול לעצור את נשימתו מתחת למים ל-45 שניות ויכול לשהות בעומקים של פחות מ-100 מטרים. השחקן חייב למצוא וליצור ציור משופר שיאפשר לו להישאר מתחת למים רב זמן יותר. בעת נסיעה בצוללות או כלי רכב אחרים, יש אספקת חמצן כשהם מונעים אך יש לשדרג את הכלים כדי שיוכלו לעמוד בלחץ המים ככל שהמים עמוקים יותר ויותר.
המשחק מתרחש בעיקר מתחת למים, אך בניגוד למשחק הקודם, יש בו מספר אזורים יבשתיים, בהם יש מבנים שניתן לחקור והם משמשים כמיקומי מפתח להמשך עלילת המשחק. בנוסף ליום ולילה, השחקן מושפע גם ממזג האוויר, שלעיתים כולל רוחות כבדות וערפל כבד. בסאבנאוטיקה: מתחת לאפס יש גאדג'טים חדשים שלא הופיעו במשחק המקורי כמו פנס ראש, גלאי מתכות ועוד. לצד מדדים כמו חמצן, רעב וצמא, במשחק זה לשחקן יש מדד חדש: בעת הליכתו על היבשה, מופעל "מדד חוף הגוף", שמתפקד כמו מדד החמצן מתחת למים. השחקן מאבד בהדרגה את חום הגוף ואם לא יטפל בזה, הוא ימות מהיפותרמיה. השחקן יכול למלא את המדד בקפיצה למים, צריכת מאכלים מסוימים שישפרו על קור גופו או עמידה ליד מקור חום.
משחקיות > דרגות קושי

עם תחילת משחק חדש, על השחקנים לבחור מצב קושי מבין ארבעת המצבים הבאים:
הישרדות - השחקן צריך לדאוג למדדי הרעב, הצמא, החמצן וחום הגוף. אלו משפיעים על מד הבריאות שלו, וכשזה מתרוקן - השחקן מת, אך חוזר לחיים מיד לאחר וחלק מהחפצים שהיו לו במלאי נאבדים. זהו מצב המשחק ה"סטנדרטי" והנפוץ ביותר.
הארדקור הוא מצב שמרחיב את מצב הישרדות והופך אותו לקשה יותר. במצב זה המשחק כולל "Permadeath": מצב בו כאשר השחקן מת - הוא לא מתחדש וקובץ המשחק נמחק.
חופשי דומה מאוד למצב הישרדות רק שבו אין מד צמא ומד רעב.
יצירתי כל המאפיינים המגבילים שיש על השחקן, כגון מד החמצן והבריאות מוסרים, כל השרטוטים אינם נעולים, והשחקן יכול ליצור ללא צורך באיסוף משאבים. בנוסף, כל הכלים שהשחקן משתמש בהם אינם צריכים מקור אנרגיה כדי לפעול
מותאם אישית - במצב זה ניתן לעבוד ולשחק עם אפשרויות שונות ניתנות להתאמה אישית של המשחק, כגון מזג האוויר, אורך היום והלילה, שיעורי השרצת בעלי החיים בעולם ועוד.
עלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פיתוח

סאבנאוטיקה: מתחת לאפס תוכנן כתוסף תוכן ניתן-להורדה (DLC) למשחק המקורי אך לאחר שהבינו שהיקפו משמעותי מה שחשבו, החליטו לשחרר אותו כמשחק עצמאי, שיהיה משחק ההמשך לסאבנאוטיקה. העבודה על המשחק הוכרזה באוגוסט באוגוסט 2018 וכבר ב-30 בינואר 2019 הוא יצא לאור לגישה מוקדמת עבור macOS ו- Windows. המשחק המלא שוחרר עבור הפלטפורמות הללו, יחד עם גרסאות עבור Nintendo Switch, PlayStation 4, PlayStation 5, Xbox One ו- Xbox Series X/S, ב-14 במאי 2021. למשחק זה יש דגש גדול יותר על העלילה של המשחק בהשוואה למשחק המקורי.
הערות שוליים

↑  Carlson, Patrick (17 בדצמבר 2013). "Natural Selection 2 developer Unknown Worlds announces ocean-based Subnautica". PC Gamer. אורכב מ-המקור ב-29 בינואר 2016. נבדק ב-20 באפריל 2022. {{cite web}}:  (עזרה)
↑  Birnbaum, Ian (9 בינואר 2015). "Subnautica: Early impressions of Minecraft under the sea". PC Gamer. אורכב מ-המקור ב-29 בינואר 2016. נבדק ב-20 באפריל 2022. {{cite web}}:  (עזרה)
↑  Jeremy, Hugh (בדצמבר 2013). "Subnautica: Descend into the Depths". Unknown Worlds Entertainment. אורכב מ-המקור ב-30 במרץ 2016. נבדק ב-20 באפריל 2022. {{cite web}}:  (עזרה)
↑  Devore, Jordan (17 ביולי 2019). "Subnautica: Below Zero has a new mining site to explore". Destructoid. נבדק ב-26 בפברואר 2021. {{cite web}}:  (עזרה)
↑  Tarason, Dominic (25 בינואר 2019). "Subnautica: Below Zero dives into early access next week". Rock Paper Shotgun. נבדק ב-26 בפברואר 2021. {{cite news}}:  (עזרה)
↑  Romano, Sal. "Subnautica: Below Zero launches May 14 for PS5, Xbox Series, PS4, Xbox One, Switch, and PC". נבדק ב-24 בפברואר 2021. {{cite web}}:  (עזרה)תחזוקה - ציטוט: url-status (link)
↑  Avard, Alex (3 בפברואר 2021). "Subnautica: Below Zero empowers the player with more gadgets and narrative momentum, but still makes you feel like a drop in ocean". GamesRadar. נבדק ב-26 בפברואר 2021. {{cite web}}:  (עזרה)
סוזן ברדן

| --- | --- |
אין תמונה חופשית
 לידה:  1958 (בת 66 בערך) 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (1979) 
 פרופיל ב-IMDb
 
סוזן ברדן (באנגלית: Suzanne Burden; נולדה ב-1958) היא שחקנית בריטית.
ביוגרפיה

ברדן היא בוגרת האקדמיה המלכותית לאמנות הדרמה. מתחילת שנות השמונית של המאה העשרים היא מופיעה בסדרות טלוויזיה ובסרטי קולנוע. תפקידה הידוע ביותר הוא בדמות אסתר סאמרסון במיני-סדרה "בית קדרות" משנת 1985, עיבוד לרומן באותו שם מאת צ'ארלס דיקנס. ב-1989 גילמה את גברת מתיוס בפרק "The Third Floor Flat" בסדרה "פוארו". היא שיחקה בתפקידים ראשי בסדרה "You, Me and It" מ-1993, בסדרה "The Vet" ב-1995 ו-1996, ובסדרה הקומית לילדים "Microsoap" בשנים 1998 עד 2000. ב-2007 הופיעה בדמות שרה בסדרה "Fear, Stress and Anger".
על במת התיאטרון הופיעה ברדן בפסטיבל התיאטרון של צ'יצ'סטר. ב-2006 שיחקה בתפקיד לידיה קרוטוול במחזה "In Praise of Love" מאת טרנס רטיגן (אנ'). בשנה שאחר כך גילמה את מריה במחזה "הלילה השנים עשר" ואת ליידי מקדאף ב"מקבת'". ב-2009 הופיעה בתפקיד גברת אלוינג במחזה רוחות מאת הנריק איבסן בתיאטרון ארקולה בלונדון.
ברדן כיכבה במספר תסכיתי דרמה עבור ה-BBC, ולצדו של ביל ניי הופיעה בקומדיות "Charles Paris" מאת סיימון ברט (אנ').
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1979 |  | Secret Orchards | הלן | סרט טלוויזיה |
| 1980 |  | Very Like a Whale | מנהלת קומה | סרט טלוויזיה |
| 1980 |  | 'Tis Pity She's a Whore | פילוטיס | סרט טלוויזיה |
| 1980 |  | Screenplay |  | בפרק "Lives of Our Own" |
| 1980 |  | Love in a Cold Climate | לבנדר דייוויס | בפרק "Foreigners Are Fiends" |
| 1981 | גן הדובדבנים | The Cherry Orchard | אניה | סרט טלוויזיה |
| 1981 |  | Play for Today | לינדזי קארליון | בפרק "Country" |
| 1981 | טרוילוס וקרסידה | Troilus & Cressida | קרסידה |  |
| 1981 |  | Mark Gertler: Fragments of a Biography | דורה קרינגטון |  |
| 1982 |  | Saturday Night Thriller | סיליה צ'יילדס | בפרק "A Gift of Tongues" |
| 1983 |  | Office Romances | אנג'לה | סרט טלוויזיה |
| 1984 |  | Sharma and Beyond | נטשה גורלי-פיטרס | סרט טלוויזיה |
| 1985 | בית קדרות | Bleak House | אסתר סאמרסון | מיני-סדרה |
| 1986 |  | Screen Two | ג'סיקה מרדית' | בפרק "Hard Travelling" |
| 1988 |  | Theatre Night | לידיה לאנגוויש | בפרק "The Rivals" |
| 1989 | פוארו | Agatha Christie's Poirot | פטרישה מתיוס | בפרק "The Third Floor Flat" |
| 1989 |  | Mystery!: Campion | ג'ויס בלאונט | בפרק "Police at the Funeral" |
| 1989 |  | Strapless | רומיין סלמון |  |
| 1991 |  | A Small Dance | ניקולה |  |
| 1992 |  | Boon | קייטלין קרפנטר | בפרק "Is There Anybody There?" |
| 1993 |  | You, Me and It | ברברה הנדרסון | מיני-סדרה |
| 1993 |  | Soldier Soldier | סנדרה רדלי | סדרת טלוויזיה |
| 1992-1994 |  | Shakespeare: The Animated Tales | אן / אוליביה | "ריצ'רד השלישי" / "הלילה השנים עשר" |
| 1994 | בין השורות | Between the Lines | ג'ו אוסטין | בפרק "Blooded" |
| 1995 |  | A Mind to Murder | האחות אמברוז | סרט טלוויזיה |
| 1995–1996 |  | The Vet | ג'ניפר הולט | סדרת טלוויזיה |
| 1999 | נער ליווי | The Escort |  |  |
| 1999 |  | Last Christmas | טסה | סרט טלוויזיה |
| 1998–2000 |  | Microsoap | ג'יין | סדרת טלוויזיה |
| 2001 | ארמדילו | Armadillo |  |  |
| 2003 | הנסיך האבוד | The Lost Prince | ליידי וורנדר |  |
| 2003 | פשוט נהדרת | Absolutely Fabulous | ללא קרדיט | בפרק "Panickin'" |
| 2003 |  | Absolute Power | שרה הרטינג | בפרק "History Man" |
| 2004 | המשפחה שלי | My Family | גברת אדיס | בפרק "The Mouthtrap" |
| 2004 | חוקי מרפי | Murphy's Law | אנג'לה | בפרק "Convent" |
| 2004–2006 |  | Life Begins | פני מידלטון | סדרת טלוויזיה |
| 2007 |  | Fear, Stress and Anger | שרה | סדרת טלוויזיה |
| 2007 |  | Hesitation | סוזן | סרט קצר |
| 2009 |  | Glorious 39 | פקידת קבלה |  |
| 2009 | להעיר את המתים | Waking the Dead | ד"ר גרינברג | בפרק "Substitute" |
| 2009 | רציחות במידסומר | Midsomer Murders | זוקי ריצ'רדסון | בפרק "The Great and the Good" |
| 2010 | מקבת' | Great Performances | ליידי מקדאף |  |
| 2012 |  | Fresh Meat | גברת פמברסלי |  |